  Туспуктэм: Иван Коновалов Наталия Сильвестрова Ижкарын кылчинъёслэн но архангелъёслэн XIII йӧ фестивальзы мынэ. Со улсын Удмуртиысь но мукет улосвылъёсысь кибашлыос 27 фигураос кылдыто. Скульптураос но композициос христианстволы, яратонлы, ӟечлыклы сӥземын. Соос Михаило-Архангельской собор котырез, озьы ик Дмитрий Пирогов нимо но Энвиль Касимов нимо ошмесъёс дорысь площадкаосты чебертозы. Ижкарысь скульптор Геннадий Кутлыбаев вожвылъяськонэ 10 ар пала пыриське ни. « Мон малпай таяз аре лэсьтыны Лука Крымскиез. Со святитель, врач-хирург. <…> Со мыным туж-туж кельшиз, кызьы со улэм-вылэм. Со быгатэ вал пинал дыръяз художник но луыны, но малпаськем но быръем, что адямиослы мон пайда ваё тросгес, куке мон врач луо. Туж-туж зол врач вылэм » Геннадий Кутлыбаев, Ижкарысь скульптор Кезьыт куазь шоры учкытэк, 40 пала кибашлыос мыло-кыдо ужало. Геннадий Кутлыбаев скульптураен кемалась выре ни. Ужзэ со туж яратэ. Кибалы пусъе, котькуд скульптуразэ лэсьтыку мар ке вылезлы дышетске, быгатонлыкъёстэ умоятэ. « Со шудо уж. Мылкыд капчи луэ таин вырыса. Та секыт но кадь йӧтэ но, жадиськод, урамын кезьытын лэсьтӥськод. Син азяд номыр ӧй вал, и раз! мар ке потэ, сыӵе образ кылдэ, кудӥз адямиослы но кыӵе ке эмоциос сётэ» Геннадий Кутлыбаев, Ижкарысь скульптор Фестиваль 19-тӥ толшорозь мыноз. Тегъёс: скульптураос фестиваль Лулчеберет Ижкар Удмуртия  